CELEX: 62019TN0703
Language: mt
Date: 2019-10-11 00:00:00
Title: Kawża T-703/19: Rikors ippreżentat fil -11 ta’ Ottubru 2019 – DD vs FRA

23.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 432/64
            
         
      Rikors ippreżentat fil -11 ta’ Ottubru 2019 – DD vs FRA
      (Kawża T-703/19)
      (2019/C 432/75)
      Lingwa tal-kawża: l-Ingliż
      
         Partijiet
      
      
         Rikorrent: DD (rappreżentanti: L. Levi u M. Vandenbussche, lawyers)
      
         Konvenuta: European Union Agency for Fundamental Rights (FRA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tagħti lir-rikorrent kumpens għad-dannu morali subit, stmat għa, kif speċifikat f'dan l-appell, stmat, ex aequo et bono, għal EUR 50 000;
               
            
                  —
               
               
                  tannulla d-deċiżjoni tad-Direttur tal-Aġenzija tal-Unjoni Ewropea għad-Drittijiet Fundamentali (FRA) tal-21 ta’ Diċembru 2018 li tiċħad it-talba tar-rikorrent skont l-Artikolu 90(1) tar-Regolamenti tal-Persunal;
               
            
                  —
               
               
                  jekk ikun meħtieġ, tannulla d-deċiżjoni tad-Direttur tal-FRA tal-24 ta’ Ġunju 2019, li tiċħad l-ilment skont l-Artikolu 90(2) tar-Regolamenti tal-Persunal;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka disa’ motivi.
      
                  1.
               
               
                  L-ewwel motiv jallega li l-investigaturi ma kellhomx mandat biex jinvestigaw ksur possibbli mir-rikorrent tal-Artikolu 17 jew tal-Artikolu 11 tar-Regolamenti tal-Persunal jew sabiex jeżaminaw il-posta elettronika tar-rikorrent tal-5 ta’ Marzu 2014 u li l-investigazzjoni amministrattiva ma għandha l-ebda bażi legali. Il-FRA kisret l-Artikolu 86(2) tar-Regolamenti tal-Persunal u l-Artikolu 2(1) tad-deċiżjoni tal-Bord Eżekuttiv 2013/01.
               
            
                  2.
               
               
                  It-tieni motiv li jallega li l-ftuħ tal-investigazzjoni amministrattiva ma kienx ibbażat fuq suspett raġonevoli ta’ ksur dixxiplinarju bbażat fuq prova prima facie.
               
            
                  3.
               
               
                  It-tielet motiv jallega n-nuqqas ta’ informazzjoni mogħtija lir-rikorrent dwar il-ftuħ tal-investigazzjoni amministrattiva u l-assenza ta’ komunikazzjoni tad-deċiżjonijiet relatati ma’ dik l-investigazzjoni meta talabhom huma illegali.
               
            
                  4.
               
               
                  Ir-raba’ motiv, jallega li t-tul tal-investigazzjoni u tal-proċeduri predixxiplinari kien eċċessiv u irraġonevoli.
               
            
                  5.
               
               
                  Il-ħames motiv, jallega li id-deċiżjoni li ttemm l-investigazzjoni kienet nieqsa mir-raġunament u ma kinitx konformi mal-Artikolu 3 tal-Anness IX tar-Regolamenti tal-Persunal.
               
            
                  6.
               
               
                  Is-sitt motiv jallegali r-rapport ta’ investigazzjoni fih żball ta’ liġi u żball manifest ta’ evalwazzjoni.
               
            
                  7.
               
               
                  Is-seba’ motiv, jallega ksur tal-kunfidenzjalità.
               
            
                  8.
               
               
                  It-tmien motiv, jallega ksur tal-Artikolu 4(1)(a) u l-Artikolu 5(1)(a) tar-Regolament (KE) Nru 45/2001 (1).
               
            
                  9.
               
               
                  Id-disa’ motiv jallega ksur tad-dmir ta’ premura, nuqqas ta’ oġġettività u imparzjalità u użu ħażin ta’ poteri.
               
            
         (1)  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward ta’ l-ipproċessar ta' data personali mill-istituzzjonijiet u l-korpi tal-Komunità u dwar il-movement liberu ta' dak id-data (ĠU Edizzjoni Speċjali bil-Malti, Kapitolu 13, Vol. 26, p. 102).